ایمیچر فحش نگاری

ایمیچر فحش نگاری (انگریزی: Amateur Porn) سے مراد ایسے فحش فلمیں یا تصاویر ہیں جو پیشہ ور طریقہ سے نہ بنائی گئی ہوں یا غیر پیشہ ور افراد نے بنائی ہوں۔ ایمیچر فحش نگاری کو دو قسموں میں تقسیم کیا جا سکتا ہے۔ پہلی وہ فحش تخلیقات جو حقیقتاً کسی غیر پیشہ ور نے تیار کی ہوں۔ دوسری وہ فحش تخلیقات جو کسی پیشہ ور نے بنائی ہوں لیکن عکاسی اور روشنی کے انداز سے اس میں اناڑی پن جان بوجھ کر ڈالا گیا ہو۔

 وجہ مقبولیت 

فحش مواد کے بعض صارفین پوری تیاری اور احتیاط سے تمام تکنیکی پہلوؤں کو مد نظر رکھ کر بنائی گئی فلموں کو بناوٹی گردانتے ہیں اور چاہتے ہیں کہ عام لوگوں کی جنسی زندگی کو قریب سے دیکھ سکیں۔ اس طلب کو مد نظر رکھتے ہوئے کئی لوگ اپنی نجی جنسی زندگی کو کیمرے کی آنکھ سے محفوظ کر کے آمدنی حاصل کرنے کی کوشش کرتے ہیں۔ اس امر کو کیمروں تک آسان رسائی اور یو ٹیوب سے ملتی جلتی فحش ویب سائیٹوں (جیسا کہ پورن ہب اور ایکس ویڈیوز) نے مزید آسان بنا دیا ہے۔

 مشہور امثال 

امریکی شخصیت کم کارڈاشیئن کو اس کی مباشرت کی ایک نجی ویڈیو نے اس وقت اچانک شہرت کی بلندیوں پر پہنچا دیا جب وہ قدرے گمنام تھی۔ اس نے اس ویڈیو کو بعد ازاں فحش نگار کمپنی ویوڈ کو فروخت کر دیا۔ کم کارڈاشیئن کے نقاد اُس کی اِس ویڈیو کو اُس کی شہرت کی واحد وجہ گردانتے ہیں۔

کینیڈا کی ماڈل و اداکارہ پامیلا اینڈرسن کی بھی مباشرت کی ایک نجی ویڈیو لیک ہوئی اور اِس ویڈیو نے خاصی شہرت حاصل کی۔ پامیلا انڈرسن کو اِس ویڈیو کے بارے میں کچھ انٹرویوز میں مذاق کرتے ہوئے بھی سنا جا سکتا ہے۔ تاہم اس نے دعویٰ کیا ہے کہ اس نے اس ویڈیو سے جان بوجھ کر مالی فوائد حاصل نہیں کیے۔

آنجہانی خاتون پہلوان چائینا کی مباشرت کی ایک ویڈیو لیک ہوئی تو اس نے نہ صرف اسے ایک فحش نگار کمپنی کو فروخت کیا بلکہ باقاعدہ ایک پیشہ ور فحش اداکارہ بن گئی۔

 پیشہ ور ایمیچر فحش نگاری 

ایمیچر فحش نگاری کی طلب سے فائدہ اٹھانے کی خاطر بہت سی پیشہ ور فحش نگار کمپنیاں گمنام یا نووارد فحش اداکاروں کو استعمال کرتے ہوئے ایسی فلمیں بناتی ہیں جن پر اناڑی پن کا گمان ہوتا ہے اور دیکھنے والے کو ایسا لگتا ہے جیسے غیر پیشہ ور افراد نے اپنی نجی زندگی کے جنسی پہلوؤں کو فلمایا ہے۔